钦定古今图书集成/明伦汇编/氏族典/第331卷 > 刘𬙂
## 钦定古今图书集成/明伦汇编/氏族典/第331卷 > 刘𬙂

按《后汉书齐武王𬙂传》：“𬙂字伯升，光武之长兄也。性
刚毅。王莽末，盗贼群起，伯升发舂陵子弟，部署宾客，
自称柱天都部，往诱新市、平林兵，合军而进，至小长
安，与王莽前队大夫甄阜、属正梁丘赐战，斩阜。赐进
围宛，自号柱天大将军。王莽素闻其名，大震惧，使长
安中官署及天下乡亭皆画伯升像于塾，旦起射之自阜。赐死后，百姓日有降者，众至十馀万。诸将会议
立刘氏，豪杰咸归于伯升，而新市、平林将帅贪圣公
懦弱，先共定策立之。拜伯升为大司徒。五月，伯升拔
宛。六月，光武破王寻、王邑，自是兄弟威名益甚。更始
君臣不自安，遂共谋诛伯升。建武二年，立长子章为
太原王，兴为鲁王。十一年，徙章为齐王。十五年，追谥
伯升为“齐武王。”章子石，石子晃，章和元年，贬为芜湖
侯。晃子无忌，永元二年，复封为齐王。子喜嗣。立五年
薨，子承嗣，建安十一年，国除。